Előterjesztés munkaanyaga

Délegyháza Község Önkormányzata Képviselő-testületének

2014. szeptember 16-i ülésére

8. pont: Egyebek

**Rendkívüli önkormányzati támogatási kérelem benyújtása**

A 7/2014.(I.31.) BM rendelet alapján települési önkormányzatok rendkívüli támogatási kérelmet nyújthatnak be

1. működőképességük megőrzéséhez, vagy
2. feladatának ellátását veszélyeztető helyzet elhárításához.

Önkormányzatunknak nagy összegű fizetési kötelezettsége keletkezett a DTV Zrt-vel szemben a koncessziós szerződés idő előtti megszűnéséből adódóan a koncessziós díj és befektetés megtérítéséből. Fizetési kötelezettségünk 80 557 366 Ft + 3 006 000 Ft 2013-14. évi késedelmi kamat, összesen: 83 563 366 Ft. Ebből tárgyévre jutó kötelezettségünk 22 556 062 Ft + 3 006 000 Ft késedelmi kamat, összesen: 25 562 062 Ft. Amennyiben ezt az összeget kifizetjük a DTV Zrt. részére, úgy önkormányzatunk működőképessége, ill. feladatainak ellátása veszélybe kerül. Ezért a rendkívüli támogatási kérelmet be kívánjuk nyújtani.

*Határozati javaslat*

*Délegyháza Község Önkormányzatának Képviselő-testülete a 7/2014. (I.31.) BM rendelet alapján rendkívüli támogatási kérelmet kíván benyújtani a DTV Zrt-vel szemben fennálló fizetési kötelezettség teljesítésére a koncessziós díj és befektetés megtérítésére, melynek összege összesen 83 563 366 Ft.*

*Határidő: 2014. szeptember 30.*

*Felelős: Polgármester, Jegyző*

Összeállította: Szilveszterné Válóczi Judit pénzügyi ea.

Előterjesztéssé nyilvánítva: 2014. szeptember 15.